recursal/SuperWikiNEXT-32B huggingface dataset:
Η **Παλατία (Palatia)** είναι αρκετά μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,21. Ανακαλύφθηκε το 1896 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ιστορικό κρατίδιο Παλατινάτο της Αγίας Ρωμαϊκής Αυτοκρατορίας του Γερμανικού `Εθνους.

Φυσικά χαρακτηριστικά
---------------------

Η διάμετρος της Παλατίας υπολογίσθηκε σε 76,3 χιλιόμετρα (από δεδομένα του IRAS), ενώ η μάζα της εκτιμάται σε 466 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **D**, ενώ το άλβεδό της είναι 0,063 (από δεδομένα του IRAS). Η Παλατία περιστρέφεται γύρω από τον εαυτό της μία φορά κάθε 20 ώρες και 44 λεπτά, μία αρκετά αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000415.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 414 Λειριόπη | 415 Παλατία | 416 Βατικάνα |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Η **Δάφνη** είναι ένας μεγάλος και σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,12. Ανακαλύφθηκε το 1856 από τον Χέρμαν Γκόλντσμιντ, ο οποίος παρατηρούσε από το Παρίσι, και έλαβε το όνομά του από τη Νύμφη Δάφνη της ελληνικής μυθολογίας.

Τρεις επιπροσθήσεις αστέρων από τη Δάφνη έχουν παρατηρηθεί, από τις οποίες προκύπτει μέση διάμετρος του αστεροειδή 174 χλμ. ενώ από τις καμπύλες φωτός του προκύπτει ακανόνιστο σχήμα. Η μάζα της Δάφνης εκτιμάται σε 5,5 τετράκις εκατομμύρια τόνους. Η μέση επιτάχυνση της βαρύτητας στον ισημερινό της εκτιμάται σε 4,86 cm/sec², δηλαδή η βαρύτητα εκεί είναι 200 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 92 m/sec.

Δεν είναι γνωστό αν και με ποια περίοδο η Δάφνη περιστρέφεται γύρω από τον εαυτό της. Το άλβεδό της είναι 0,083, τυπικό για αστεροειδή τύπου **C** όπως είναι η Δάφνη. Η μέση θερμοκρασία στην επιφάνειά της υπολογίζεται σε 106 βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000041.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 40 Αρμονία | 41 Δάφνη | 42 Ίσις |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Ο **Θεόγνωστος**, ρωσικά: Феогност, (απεβ. στις 11 Μαρτίου 1353) ήταν επίσκοπος του Οικουμενικού Πατριαρχείου Κωνσταντινουπόλεως, που υπηρέτησε ως Μητροπολίτης Κιέβου και πάσης Ρωσίας.

Βιογραφία
---------

Ο Θεόγνωστος γεννήθηκε στην Κωνσταντινούπολη και αργότερα στη ζωή του έγινε διάδοχος του Πέτρου ως Μητροπολίτης Κιέβου και πάσης Ρωσίας. Επέλεξε τη Μόσχα ως κύρια έδρα του, αφού έζησε για αρκετά χρόνια στο Βολοντίμιρ-Βολίνσκι στη Βολυνία. 

Του έτυχε να συμφιλιώσει το Νόβγκοροντ με το μεγάλο δουκάτο της Μόσχας σε περιόδους αμοιβαίας εχθρότητας. Ο Θεόγνωστος κατάφερε να σώσει όλα τα τιμαλφή των Ρωσικών εκκλησιών και εγκατέλειψε όλα τα προσωπικά του έσοδα, αφού αρνήθηκε να εισπράξει φόρο από τις εκκλησίες υπέρ της Χρυσής Ορδής. Βασανίστηκε από τους Τατάρους για ένα τέτοιο θράσος. Ήταν ο Χαν, που τελικά παραιτήθηκε και επιβεβαίωσε τα υπάρχοντα προνόμια της Ρωσικής Ορθόδοξης Εκκλησίας. Μετά από πυρκαγιά που σάρωσε τη Μόσχα, ο Θεόγνωστος άρχισε να αναστηλώνει τις εκκλησίες.

Το 1353, νιώθοντας ότι οι μέρες του ήταν μετρημένες, ο Θεόγνωστος πρότεινε τον Αλέξιο επίσκοπο του Βλαντίμιρ ως διάδοχό του. Ο Θεόγνωστος κηδεύτηκε στον Καθεδρικό Ναό της Κοιμήσεως της Θεοτόκου στη Μόσχα. Ανακηρύχθηκε άγιος από τη Ρωσική Ορθόδοξη Εκκλησία τον 19ο αι..

Βιβλιογραφικές αναφορές
-----------------------

1. 1 2 3  «Феогност (митрополит киевский и всея Руси)» (Ρωσικά)
2. ↑  «Феогност, митрополит киевский» (Ρωσικά)
3. ↑  Meyendorff, John (1989). *Byzantium and the Rise of Russia: a Study of Byzantino-Russian Relations in the Fourteenth Century*. St Vladimir's Seminary Press. σελ. 84. ISBN 0-88141-079-9.
Ο **Θεόδουλος Παρσακουτηνός** ήταν Βυζαντινός στρατηγός, εξ αγχιστείας συγγενής της οικογένειας των Φωκάδων. Συνελήφθη αιχμάλωτος από τον Χαμδανίδη εμίρη Σαΐφ αλ-Ντάουλα το 954 και παρέμεινε υπό καθεστώς αιχμαλωσίας έως το 966.

Βιογραφία
---------

Το όνομα της οικογένειας (εσφαλμένα καταγεγραμμένο ως Παρσακουντηνός, σε ορισμένα χειρόγραφα) προέρχεται από την τοποθεσία "Παρσακούτη". Ο Θεόδουλος αποτελεί το πρώτο γνωστό μέλος της οικογένειας, και ήταν παντρεμένος με γυναίκα προερχόμενη από την ισχυρή οικογένεια των Φωκάδων, πιθανώς κόρη του στρατηγού Βάρδα Φωκά του Πρεσβύτερου, πατέρα του στρατηγού και μελλοντικού αυτοκράτορα Νικηφόρου Β΄ Φωκά (βασίλευσε μεταξύ 963-969). Ο Θεόδουλος και η αγνώστων λοιπών στοιχείων σύζυγός του απέκτησαν μαζί τρεις υιούς, τον Θεόδωρο, τον Βάρδα, καθώς και τον Νικηφόρο.

Λίγα στοιχεία είναι γνωστά για την σταδιοδρομία του, με εξαίρεση ορισμένες αναφορές σε αραβικής προελεύσεως πηγές, οι οποίες τον αποκαλούν «Μονόφθαλμο» (*al-A‘war*), ενώ αναφέρουν πως ήταν πατρίκιος και στρατηγός των θεμάτων της Τζαμανδού και της Λυκανδού το 954, όταν συνελήφθη αιχμάλωτος μαζί με έναν εκ των υιών του (είτε τον Βάρδα είτε τον Νικηφόρο) στα Άδατα από τον Χαμδανίδη εμίρη του Χαλεπίου, Σαΐφ αλ-Ντάουλα.

Το φθινόπωρο του 962, ο υιός του Θεόδουλου, Θεόδωρος, αιχμαλώτισε τον ξάδερφο του Σαΐφ αλ-Ντάουλα, Αμπού Φιράς αλ-Χαμντανί, στην διάρκεια επιδρομής, και επιχείρησε την ανταλλαγή του αιχμαλώτου του με τον πατέρα και τον αδερφό του. Η ενέργειά του αυτή, ωστόσο, δεν είχε επιτυχία, καθώς ο Αμπού Φιράς παρέμεινε αιχμάλωτος έως και την ανταλλαγή αιχμαλώτων του 966, όταν ανταλλάχθηκε ο Θεόδουλος, καθώς και κατά πάσα πιθανότητα οποιοιδήποτε άλλοι υψηλόβαθμοι Βυζαντινοί αιχμάλωτοι.

Παραπομπές
----------

1. ↑  Ανακτήθηκε στις 27  Νοεμβρίου 2018.
2. 1 2 3  PmbZ, Theodulos Parsakutenos (#27993).

Πηγές
-----

* Lilie, Ralph-Johannes; Ludwig, Claudia; Zielke, Beate και άλλοι. επιμ. (2013) (στα γερμανικά). *Prosopographie der mittelbyzantinischen Zeit Online. Berlin-Brandenburgische Akademie der Wissenschaften. Nach Vorarbeiten F. Winkelmanns erstellt*. De Gruyter. .


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Theodoulos Parsakoutenos  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
**Ιερά Μονή Χρυσοπηγής (Χανιά)**. Η Ιερά Μονή της Ζωοδόχου Πηγής ή Χρυσοπηγής ιδρύθηκε στα τέλη του 16ου αιώνα από τον γιατρό Ιωάννη Χαρτοφύλακα, σε χώρο όπου λειτουργούσε ήδη ένα μικρό μοναστήρι. Το κτιριακό συγκρότημα της Μονής έχει σχήμα επιμήκους τετραπλεύρου και στο κέντρο αυτού βρίσκεται το τρίκογχο με τρούλο καθολικό, το οποίο κατά το 1863 επεκτάθηκε με νάρθηκα και πλευρικά παρεκκλήσια. Την περίοδο της ενετοκρατίας η Χρυσοπηγή γνώρισε μεγάλη ακμή και το 1645 ο ηγούμενος της, ο Φιλόθεος Σκούφος, συμμετείχε στην άμυνα της πόλης εναντίον των Οθωμανών. Υπέστη σημαντικές καταστροφές από τους Οθωμανούς και το 1821 ερημώθηκε. Κατά τον Δεύτερο Παγκόσμιο Πόλεμο η μονή χρησιμοποιήθηκε ως διοικητήριο των γερμανικών στρατευμάτων κατοχής και μόλις το 1976 αναστηλώθηκε εκ νέου από τη νέα γυναικεία αδελφότητα. Από τα κειμήλια της μονής διασώθηκε στο πέρασμα των αιώνων ένας μικρός αριθμός εικόνων, ιερών σκευών, χειρογράφων, βιβλίων και αμφίων.

Πηγές
-----

1. Ανδριανάκης, Μιχάλης Γ. Γιαπιτσόγλου, Κωνσταντίνος, Χριστιανικά Μνημεία της Κρήτης, Συνοδική Επιτροπή Θρησκευτικού Τουρισμού της Εκκλησίας Κρήτης: Μ.Κ.Ο. "Φιλοξενία", Ηράκλειο 2012.
2. Ψιλάκης, Βασίλειος, Ιστορία της Κρήτης: από της απωτάτης αρχαιότητος μέχρι των καθ' ημάς χρόνων, τ. Γ΄, εκδ. Νέα Έρευνα, εν Χανίοις, 1909.
3. Ανδριανάκης, Μιχάλης, «Μοναστήρια του νομού Χανίων», εφ. Χανιώτικα Νέα, 5-14/06/1985.
**Alienigma** είναι ο τίτλος του πέμπτου άλμπουμ του αμερικάνικου speed metal συγκροτήματος Agent Steel, το οποίο κυκλοφόρησε στις 31 Αυγούστου 2007 μέσω της ολλανδικής δισκογραφικής εταιρείας Mascot Records.

Το συγκρότημα είχε επανέλθει τον Απρίλιο του 2005 μετά από δύο χρόνια απραξίας, παίζοντας στο φεστιβάλ Keep It True IV, όπου γιόρτασαν τα είκοσι χρόνια από την δημιουργία τους παίζοντας ολόκληρο το άλμπουμ "*Skeptics Apocalypse*".

Οι ηχογραφήσεις του νέου τους δίσκου πραγματοποιήθηκαν στα Skullseven Studios της Καλιφόρνια με παραγωγό τον Μπιλ Μετόγιερ. Για την ευρωπαϊκή περιοδεία του άλμπουμ, οι Agent Steel εμφανίζονταν με τους Vicious Rumours και τους After All.

Αυτός υπήρξε ο τελευταίος δίσκος του Χολ με το συγκρότημα, αφού στις 24 Απριλίου του 2010 ανακοινώθηκε η αποχώρηση του και εννέα ημέρες αργότερα η επανένταξη του Σιρίς στους Agent Steel.

Τραγούδια
---------

| Αρ. | Tίτλος | Διάρκεια |
| --- | --- | --- |
| 1. | "Fashioned from Dust"   | 4:44 |
| 2. | "Wash the Planet Clean"   | 5:25 |
| 3. | "Hail to the Chief"   | 6:37 |
| 4. | "Liberty Lying Bleeding"   | 4:59 |
| 5. | "Hybridized"   | 6:06 |
| 6. | "Extinct"   | 3:53 |
| 7. | "Wormwood"   | 6:08 |
| 8. | "W.P.D. (World Pandemic Destruction)"   | 5:23 |
| 9. | "Tiamat's Fall"   | 5:37 |
| 10. | "Lamb to the Slaughter"   | 4:08 |
| **Συν. διάρκεια:** | **53:00** |

Μέλη των Agent Steel
--------------------

Η σύνθεση του συγκροτήματος κατά την ηχογράφηση του "***Alienigma***" είχε την εξής μορφή:

* **Μπρους Χολ** - *φωνητικά*
* **Χουάν Γκαρσία** - *κιθάρα*
* **Μπέρνι Βερσέι** - *κιθάρα*
* **Κάρλος Μεντίνα** - *μπάσο*
* **Ρίγκο Αμέζκουα** - *τύμπανα*

Παραπομπές
----------

1. ↑  Mascot Label Group - Provogue / Mascot Records
2. ↑  Keep It True IV Update - INSANE To Open Festival - Bravewords.com
3. ↑  The Metal Crypt - Review of Various Artists - Keep It True IV
4. ↑  Bill Metoyer | Credits | AllMusic
5. ↑  Agent Steel, Vicious Rumors: More European Tour Dates Announced
6. ↑  AGENT STEEL Parts Ways With Singer
7. ↑  AGENT STEEL: JOHN CYRIIS RETURNS (AGAIN)

Πηγές
-----

* Alienigma - Agent Steel | Songs, Reviews, Credits | AllMusic
* Agent Steel - Alienigma - Encyclopaedia Metallum: The Metal Archives
* Agent Steel - Biography - Metal Storm
1η χιλιετία π.Χ. | **1η χιλιετία**  | 2η χιλιετία

---

1ος αιώνας | 2ος αιώνας | 3ος αιώνας | 4ος αιώνας | 5ος αιώνας   
6ος αιώνας | 7ος αιώνας | 8ος αιώνας | 9ος αιώνας | 10ος αιώνας

Η **1η χιλιετία** είναι η περίοδος που ξεκίνησε την 1η Ιανουαρίου 1 μ.Χ. και τελείωσε στις 31 Δεκεμβρίου 1000 μ.Χ. κατά το Ιουλιανό ημερολόγιο. Ήταν η πρώτη περίοδος χιλίων χρόνων στην χριστιανική χρονολογία.

Στην Ευρώπη και στην Μεσόγειο η πρώτη χιλιετία ήταν μια περίοδος μεγάλων αλλαγών. Ο πρώτος αιώνας είδε την ανάπτυξη της Ρωμαϊκής Αυτοκρατορίας, την οποία ακολούθησε η σταδιακή πτώση της κατά την περίοδο της Ύστερης Αρχαιότητας, της ανάπτυξης του Χριστιανισμού και της Μετανάστευσης. Το δεύτερο μισό της χιλιετίας χαρακτηρίζεται ως ο Πρώιμος Μεσαίωνας στην Ευρώπη και χαρακτηρίζεται από τις ανακαλύψεις των Βίκινγκ στην Δύση, την ανάπτυξη της Βυζαντινής Αυτοκρατορίας στην Ανατολή και τις ισλαμικές κατακτήσεις στην Βόρειο Αφρική και στην Ιβηρική Χερσόνησο, οι οποίες κορυφώθηκαν με την Ισλαμική Χρυσή Εποχή (700-1200)

Στην Αραβία, στα μέσα του 7ου αιώνα, ένας άνδρας με το όνομα Μοχάμεντ έγινε ο ηγέτης και ο τελευταίος προφήτης του Ισλάμ. Μετά τον θάνατό του, οι σύντροφοί του επέκτειναν την θρησκεία.

Στην Ανατολική Ασία, η πρώτη χιλιετία ήταν επίσης η περίοδος μεγάλων πολιτιστικών προόδων, με πιο χαρακτηριστική την έξαρση του βουδισμού στην Ανατολική Ασία. Στην Κίνα, η δυναστεία των Χαν αντικαταστάθηκε από την δυναστεία των Τζιν και αργότερα από την δυναστεία των Τανγκ μέχρι που ο 10ος αιώνας είδε τον ανανεωμένο κατακερματισμό της περιόδου των Πέντε Δυναστειών και των Δέκα Βασιλείων. Στην Ιαπωνία παρατηρήθηκε μια απότομη αύξηση του πληθυσμού όταν η χρήση αγροτικών εργαλείων αύξησε την παραγωγικότητα. Ιδρύθηκε το δικαστήριο Γιαμάτο.

Στην Νότιο Αφρική, οι ινδικές αποικίες χωρίστηκαν σε διάφορα βασίλεια καθ'όλη την πρώτη χιλιετία, μέχρι την δημιουργία της Αυτοκρατορίας Gupta.

Στην Μέση Αμερική, η πρώτη χιλιετία ήταν μια περίοδος τεράστιας ανάπτυξης και γνωστή με το όνομα Κλασική Εποχή (200-900 μ.Χ.) Η Teotihuacan έγινε μητρόπολη και η αυτοκρατορία της κυριάρχησε στην Μέση Αμερική. Στην Νότιο Αμερική, οι πολιτισμοί πριν τους Ίνκας αναπτύχθηκαν και παρήγαγαν εντυπωσιακά μεταλλικά έργα και μερικά από τα καλύτερα κεραμικά του αρχαίου κόσμου.

Στην Βόρεια Αμερική, αναπτύχθηκε ο πολιτισμός στον Μισσισσιπή στο τέλος της χιλιετίας. Πολλές πόλεις χτίστηκαν ; η Cahokia, η μεγαλύτερη πόλη, βασίστηκε στο σημερινό Ιλλινόις. Η κατασκευή του Monks Mound στην Cahokia ξεκίνησε το 900–950.
Συντεταγμένες: 37°38′18.402″N 22°43′7.475″E﻿ / ﻿37.63844500°N 22.71874306°E﻿ / 37.63844500; 22.71874306

Η **Ιερά Μονή Παναγίας Κατακεκρυμμένης** (ή αλλιώς **Πορτοκαλούσας**) είναι ιστορικό ανδρικό μοναστήρι του Άργους της Πελοποννήσου. Αν και αναφέρεται ως μοναστήρι στην πραγματικότητα λειτουργεί ως ενοριακός ναός του Άργους. Η μονή είναι κτισμένη σε μία απότομη πλαγιά επάνω στον λόφο της Λάρισας, κάτω από το κάστρο του Άργους, και έχει σπουδαία θέα στο Άργος και στον Αργολικό κάμπο μέχρι και το Ναύπλιο. Γιορτάζει στις 21 Νοεμβρίου των Εισοδίων της Θεοτόκου.

Ιστορία
-------

Η ιστορία της Μονής ξεκινάει τον 10ο αιώνα μ.Χ. όταν βρέθηκαν σε αρχαιολογικές έρευνες σημάδια λατρείας στην σπηλιά κάτω από την Μονή. Η πρώτη ωστόσο επίσημα καταγραφή ανάγεται στο 1715 απο τον Ελληνορουμάνο χρονογράφο Κωνσταντίνο Διοικητή. Στην προεπαναστατική περίοδο το μοναστήρι πλούτισε σημαντικό με αποκορύφωμα την δημιουργία σχολείου του 1798 με συνδρομή της αρχοντικής οικογένειας Περρούκα. Στην σχολή αυτή, που αναφέρεται είτε ως ανοιχτή είτε ως κρυφή, δίδαξαν σπουδαίες μορφές της διανόησης της εποχής όπως ο Αγάπιος Λεονάδρος (ιδρυτής της Σχολής της Δημητσάνας και δάσκαλος του Παλαιών Πατρών Γερμανού), ο Η. Καλαράς, ο Νικηφόρος Παμπούκης και οι μοναχοί Ιερεμίας και Ραφαήλ.

Την περίοδο της Ελληνικής επανάστασης το μοναστήρι χρησιμοποιήθηκε απο τους Έλληνες ως καταφύγιο αμάχων και αγωνιστών ενώ το 1822 ιδρύθηκε το πρώτο νομισματοκοπείο το οποίο ωστόσο δεν κατάφερε να λειτουργήσει**.** Μετά την επανάσταση συνεχίστηκε η λειτουργία του σχολείου για κάποιο διάστημα όμως η ίδια η Μονή διαλύθηκε και κατασχέθηκε απο το κράτος το 1833 επειδή είχε λιγότερους απο έξι μοναχούς. Η περουσία της δημοπρατήθηκε το 1835 με σκοπό την ενίσχυση της εκπαίδευσης στην περιοχή, όμως τελικά το μοναστήρι συνέχισε να λειτουργεί μέχρι το 1856. Ο τελευταίος ηγούμενος, ο Ανανίας Δαγρές, φρόντισε για την επέκταση του κτιριακού συγκροτήματος και για την διάνοιξη του δρόμου προς της μονή, ωστόσο ήρθε σε σύγκρουση με τον Δημήτριο Τσώκρη και εγκατέλειψε το Άργος για την Κοιλάδα το 1855. Η μονή τότε έγινε ενοριακός ναός υπαγόμενος στην ενορία του Αγίου Ιωάννη. Το 1906, στο βράδυ μεταξύ Μεγάλου Σαββάτου και Κυριακής, στις 4 Απριλίου, η Μονή καταστράφηκε απο πυρκαγιά. Επισκευάσθηκε και απο τότε λειτουργεί ως ενοριακός ναός, με μόνο τα τελευταία χρόνια να έχουν επιστρέψει μοναχοί.

Παραπομπές
----------

1. ↑  argolikivivliothiki.gr/2008/12/02/panagia/.
2. ↑  www.arxaiologikoktimatologio.gov.gr/el/monuments\_info?id=147480&type=Monument.
3. 1 2 3  «Ιερός Ναός Παναγίας της Κατακεκρυμμένης ή Πορτοκαλούσας Άργους». *ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ*. 2 Δεκεμβρίου 2008. Ανακτήθηκε στις 25 Ιουνίου 2022.
4. 1 2  «Η Παναγιά Πορτοκαλούσα, η Ήρα Ακραία και το «κρυφό σχολειό»». *ΑΡΓΟΛΙΚΗ ΑΡΧΕΙΑΚΗ ΒΙΒΛΙΟΘΗΚΗ ΙΣΤΟΡΙΑΣ ΚΑΙ ΠΟΛΙΤΙΣΜΟΥ*. 25 Νοεμβρίου 2020. Ανακτήθηκε στις 25 Ιουνίου 2022.
Ο Αντιπρόεδρος της Ρωσικής Κυβέρνησης είναι ο αναπληρωτής του Πρωθυπουργού. Συνήθως οι αντιπρόεδροι είναι αρκετοί σε κάθε σε κάθε Ρωσική κυβέρνηση από το 1991. Ο πρώτος αντιπρόεδρος είναι και ο πρώτος αναπληρωτής πρωθυπουργός της Ρωσίας. Προτείνεται από τον Πρωθυπουργό στον Πρόεδρο και μόνο τότε μπορεί να αναλάβει καθήκοντα. Αντικατέστησε το 1991 τη θέση του Αναπληρωτή Πρωθυπουργού της Σοβιετικής Ένωσης.

Αντιπρόεδροι της Ρωσικής Κυβέρνησης από το 2012 έως το 2020 είναι:

* Πρώτος Αναπληρωτής Πρωθυπουργός: Ιγκόρ Σουβάλοφ
* Δέυτερος Αντιπρόεδρος: Σέρτζει Πρικχόντκο
* Τρίτος Αντιπρόεδρος: Ντμίτρι Κόζακ
* Τέταρτος Αντιπρόεδρος: Αρκάδι Νουβορκόβιτς
* Πέμπτος Αντιπρόεδρος: Ντμίτρι Ρογκόζιν
* Έκτη Αντιπρόεδρος: Όλγα Γκολόντετς
* Έβδομος Αντιπρόεδρος: Αλεξάντερ Κχλοπονίν
* Όγδοος Αντιπρόεδρος: Γιούρι Τρούτνεφ

Εξωτερικοί Σύνδεσμοι
--------------------

1.  
2.Επίσημος ιστότοπος της Κυβέρνησης της Ρωσίας
Το ***Angry Blonde*** είναι αυτοβιογραφικό βιβλίο και εκδόθηκε το 2000 από τον Αμερικανό ράπερ Έμινεμ. Το βιβλίο εκδόθηκε για πρώτη φορά στις 21 Νοεμβρίου 2000 από την HarperEntertainment και περιλαμβάνει τον σχολιασμό των τραγουδιών του από τον Eminem καθώς και πολλές φωτογραφίες που δεν είχαν δημοσιευτεί στο παρελθόν.  Μια χαρτόδετη έκδοση κυκλοφόρησε το 2002.  Το βιβλίο συμπεριλήφθηκε στην κατηγορία "Γρήγορες επιλογές για απρόθυμους νεαρούς ενήλικες αναγνώστες" της ALA για το 2002.

Σύνοψη
------

Στο βιβλίο ο Έμινεμ σχολιάζει τραγούδια που έγραψε, σχεδόν αποκλειστικά σε εκείνα που έχουν δεχτεί διαμάχες για συγκεκριμένους στίχους. Οι στίχοι των τραγουδιών παρατίθενται στο έργο χωρίς λογοκρισία (με αποτέλεσμα το βιβλίο να πωλείται με αυτοκόλλητο Parental Advisory), με την προσωπική άποψη του Έμινεμ για το καθένα. Τα τραγούδια που αναφέρονται στο βιβλίο περιλαμβάνουν τα "Kim", "The Way I Am" και "The Real Slim Shady".

Ο Andrew Motion σχολίασε το *Angry Blonde*, σχολιάζοντας «Τέτοια μεταφορική ζωή όπως έχουν οι στίχοι του είναι πάντα λεία για τις ρίμες του, οι οποίες (για να το θέσω ήπια) ακούγονται τυχερές ή καιροσκοπικές, παρά οριστικές και πολυμήχανες» και ότι τελικά «συγγραφικά, δεν το έχει».  Το περιοδικό *Third Way* ανέφερε παρόμοια γνώμη στην κριτική τους για το βιβλίο και δεν εντυπωσιάστηκε υπερβολικά με το κείμενο.

Παραπομπές
----------

1. ↑  Dunkor, Imani. «Angry Blonde (review)». Black Issues Book Review (subscription required). Αρχειοθετήθηκε από το πρωτότυπο στις 11 Ιουνίου 2014. Ανακτήθηκε στις 12 Μαρτίου 2014.
2. ↑  Katja, Lee (2009). «Reconsidering Rap's "I": Eminem's Autobiographical Postures and the Construction of Identity Authenticity». *Canadian Review of American Studies* **38** (3): 351–373. doi:10.3138/cras.38.3.351.. Ανακτήθηκε στις 12 March 2014.
3. ↑  O'Hagan, Andrew. «Imitation of Life». New York Review of Books. Ανακτήθηκε στις 12 Μαρτίου 2014.
4. ↑  «2002 Quick Picks for Reluctant Young Adult Readers». ALA. Ανακτήθηκε στις 12 Μαρτίου 2014.
5. ↑  Guest, Katy (June 14, 2009). «Poetry's Life of Grime». *The Independent on Sunday (London, England) The Independent on Sunday (London, England) (subscription required)*. Αρχειοθετήθηκε από το πρωτότυπο στις March 12, 2014.. Ανακτήθηκε στις 12 March 2014.
6. ↑  Henderson, Stewart (Μαΐου 2001). *Angry Blonde (review)*. ThirdWay. σελ. 30.
Αναμνηστική πινακίδα για την κατάρριψη του πρώτου ρεκόρ.
Ο αγώνας του **ενός μιλίου** είναι ανεπίσημο αγώνισμα του στίβου. Καλύπτει απόσταση ενός αγγλικού μιλίου (1.609,34 μέτρα) και είναι η μοναδική κούρσα πίστας που δεν υπολογίζεται στο μετρικό σύστημα. Τόσο η Διεθνής Ολυμπιακή Επιτροπή, όσο και  Διεθνής Ένωση Ομοσπονδιών Κλασικού Αθλητισμού (IAAF), δεν την περιλαμβάνει στις μεγάλες διοργανώσεις, όπου υπάρχει το λεγόμενο *μετρικό μίλι* (1.500 μέτρα), διεξάγεται όμως σε πολλές ημερίδες και διεθνείς συναντήσεις στίβου.

Το παγκόσμιο ρεκόρ ανδρών στον ανοικτό στίβο ανήκει στο Μαροκινό Χισάμ Ελ Γκερούζ με χρόνο 3:43.13 και το πέτυχε στις 7 Ιουλίου 1999 στο Γκράν Πρι της Ρώμης, ενώ ο Κενυάτης Νόα Νγκένι, με χρόνο 3:43.40, επίσης ήταν μικρότερος από το προηγούμενο ρεκόρ. Αυτή ήταν η πρώτη φορά εδώ και πάνω από 40 χρόνια όπου δύο άνδρες κατέρριψαν το παγκόσμιο ρεκόρ του ενός μιλίου στον ίδιο αγώνα.. Ο ίδιος αθλητής κατέχει και το παγκόσμιο ρεκόρ στον κλειστό στίβο με 3:48.45, από τις 12 Φεβρουαρίου 1997. Τα αντίστοιχα ρεκόρ γυναικών ανήκουν το μεν ρεκόρ ανοικτού στίβου στη Ρωσίδα Σβετλάνα Μαστέρκοβα με χρόνο 4:12.56 από τις 14 Αυγούστου 1996 στη Ζυρίχη, το μεν κλειστού στίβου στη Ρουμάνα Ντόινα Μελίντε με 4:17.14, από τις 9 Φεβρουαρίου 1990.

Η κούρσα των τεσσάρων λεπτών
----------------------------

Στις αρχές του 20ου αιώνα οι φυσιολόγοι πίστευαν ότι είναι αδύνατον για έναν δρομέα να καλύψει την απόσταση του ενός μιλίου σε χρόνο λιγότερο από τέσσερα λεπτά της ώρας και ότι μία τέτοια επίδοση θα ήταν το φυσικό όριο για τις δυνατότητες του ανθρώπινου σώματος. Το φράγμα αυτό κατέρριψε ένας νεαρός φοιτητής της Ιατρικής, ο Βρετανός Ρότζερ Μπάνιστερ. Στις 6 Μαΐου 1954, σε μία ημερίδα στίβου που διοργάνωσε το Πανεπιστήμιο της Οξφόρδης, πέτυχε χρόνο 3:59.4, με την βοήθεια των συμφοιτητών του Κριτς Τσάταγουεϊ και Κρις Μπράσερ. Το περιοδικό Sports Illustated περιέλαβε το κατόρθωμά του στα 10 μεγαλύτερα αθλητικά επιτεύγματα του 20ού αιώνα.

Παραπομπές
----------

1. 1 2  «INTERNATIONAL OLYMPIC COMMITTEE : Athletics: All track and field world records at a glance ahead of 2022 World Championships». Αρχειοθετήθηκε από το πρωτότυπο στις 23 Αυγούστου 2022. Ανακτήθηκε στις 23 Αυγούστου 2022.
2. ↑  «IAAF World Athletics Championships, DOHA 2019». Ανακτήθηκε στις 11 Μαΐου 2022.
3. ↑  YouTube video: Hicham El Guerrouj sets a world record in the mile in 1999
4. ↑  «1954: Bannister breaks four-minute mile». *BBC Online*.. Ανακτήθηκε στις 5 May 2014.
5. ↑  Beard, Mary (25 Απριλίου 2014). «How running has changed since the four-minute mile». *A Point of View*. BBC. Ανακτήθηκε στις 5 Μαΐου 2014.
Ο **Τόμσεν (Thomsen)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,43. Ανακαλύφθηκε το 1942 από τη Φινλανδή αστρονόμο Λίιζι Ότερμα, που παρατηρούσε από το Τούρκου, και πήρε το όνομά του προς τιμή του Νεοζηλανδού αστρονόμου Ιβάν Λέσλι Τόμσεν (*Ivan Leslie Thomsen*).

Εξαιτίας και της μεγάλης εκκεντρότητας της τροχιάς του, ο Τόμσεν σε μεγάλο τμήμα της γύρω στο περιήλιο βρίσκεται έξω από τα εσώτατα όρια της Κύριας Ζώνης και τέμνει την τροχιά του πλανήτη `Αρη, τον οποίο μπορεί να πλησιάζει κάποτε πολύ κοντά: Το έτος 2103 έχει υπολογισθεί ότι θα συμβεί ένα τέτοιο εξαιρετικά κοντινό πέρασμα, σε απόσταση μόλις 15 χιλιάδες χιλιόμετρα.

Φυσικά χαρακτηριστικά
---------------------

Η μέση διάμετρος του Τόμσεν εκτιμάται σε 13,61 χιλιόμετρα. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,055 ± 0,015. Ο Τόμσεν περιστρέφεται γύρω από τον εαυτό του μία φορά κάθε 4 ώρες και 14 λεπτά.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2063 Βάκχος | 2064 Τόμσεν | 2065 Σπάισερ |
Ο **Ιωάννης Τραμπατζής** ήταν Έλληνας ευεργέτης (1813-1890).

Βίος
----

Ο Ιωάννης Τραμπατζής γεννήθηκε το 1813 στη Σιάτιστα του νομού Κοζάνης. Ο πατέρας του λεγόταν Μιχαήλ και η μητέρα του Πολυζώτρα. Από νωρίς μετανάστευσε στη Ρουμανία, συγκεκριμένα στην πόλη Ζλάτινα και στο Βουκουρέστι, όπου έζησε μέχρι τα γεράματα, πριν γυρίσει ξανά στην Ελλάδα. Ήταν πολύ εργατικός και επιτυχής έμπορος, και έτσι απόκτησε τεράστια για την εποχή εκείνη περιουσία. Μετά το 1878 επαναπατρίσθηκε και εγκαταστάθηκε στην Κέρκυρα, της οποίας έγινε δημότης.

Ο καημός του ήταν όμως να κάνει κάτι καλό για τη γενέτειρά του. Υπό τη μεσολάβηση του Ιωάννη Πάικου, ιατρού το επάγγελμα, ήλθε σε επαφή με την τότε Δημογεροντία, η οποία του πρότεινε να διαθέσει ένα ποσό για την ίδρυση ενός εκπαιδευτικού ιδρύματος. Ο Τραμπατζής διέθεσε πέρα του συμφωνηθέντος ποσού και ανέγειρε το 1888 το οικοδόμημα, κατά το σχέδιο του αρχιτέκτονα Κ. Πιπιλιάγκα.

Για την κατοχύρωση του πνευματικού του έργου ο Τραμπατζής διετύπωσε δωρεά του ανεγερθέντος γυμνασίου στην Ελληνική Ορθόδοξο Κοινότητα Σιατίστης και εξασφάλισε οικονομικώς τη συντήρηση και τη λειτουργία του ιδρύματος. Με αναφορά του της 24ης Ιουνίου 1899 προς το Οικουμενικό Πατριαρχείο Κωνσταντινουπόλεως εξασφαλίζει την αναγνώριση και δημοσίευση στις στήλες της «Εκκλησιαστικής Αληθείας».

Στις 3 Ιανουαρίου 1890 απεβίωσε ο φιλογενής ευεργέτης στην Αθήνα.

Βιβλιογραφία
------------

* *«Σιατιστέων μνήμη»*, λεύκωμα συλλόγου Σιατιστέων Θεσσαλονίκης, Θεσσαλονίκη 1972.
* Αναστασίου Δάρδα, *«Ίδρυση και λειτουργία του Τραμπατζίου γυμνασίου Σιατίστης με την εποπτεία της Εκκλησίας»*, Θεσσαλονίκη 1997.
* Δημήτριος Χατζής, «Λεύκωμα εις μνήμην Ιωάννου Τραμπατζή», 1970.

Πηγές
-----

* Για το αρχικό κείμενο χρησιμοποιήθηκαν πληροφορίες από το άρθρο «Ιωάννης Τραμπατζής» στη *Σιατιστέων μνήμη*.
***Marvel vs. Capcom 3: Fate of Two Worlds*** (ιαπωνικά: マーヴル VS. カプコン 3 フェイト オブ トゥー ワールド, Χέπμπορν: *Māvuru bāsasu Kapukon Surī: Feito obu Tū Wārudo*) είναι crossover βιντεοπαιχνίδι πάλης που αναπτύχθηκε από την Capcom σε συνεργασία με την Eighting. Το παιχνίδι περιλαμβάνει χαρακτήρες από franchises της Capcom και σειρές κόμικς που εκδόθηκαν από τη Marvel Comics. Κυκλοφόρησε για τα PlayStation 3 και Xbox 360 τον Φεβρουάριο του 2011. Είναι sequel του παιχνιδιού *Marvel vs. Capcom 2: New Age of Heroes* (2000), του πέμπτου μέρους τη σειράς *Marvel vs. Capcom*, και το πρώτο που χρησιμοποίησε τρισδιάστατα μοντέλα χαρακτήρων, αντί δισδιάστατων sprites.

Παραπομπές
----------

Εξωτερικοί σύνδεσμοι
--------------------

* *Marvel vs. Capcom 3: Fate of Two Worlds* στην ιστοσελίδα της Marvel Comics
Ο **Ατών (Aten)** είναι ένας μικρός γεωπλήσιος αστεροειδής με απόλυτο μέγεθος (όπως ορίζεται για το Ηλιακό Σύστημα) 16,80. Ανακαλύφθηκε το 1976 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του από τον ομώνυμο θεό των αρχαίων Αιγυπτίων.

Ο Ατών υπήρξε ο πρώτος αστεροειδής που βρέθηκε να έχει μεγάλο ημιάξονα της τροχιάς του (δηλαδή μέση απόσταση από τον `Ηλιο) μικρότερο από 1 AU. Μία νέα κατηγορία αστεροειδών που πλησιάζουν τη Γη δημιουργήθηκε έτσι, στην οποία ο Ατών έδωσε το όνομά του: οι αστεροειδείς Ατών, από τους οποίους 16 είναι σήμερα γνωστοί και με αύξοντα αριθμό, ενώ πολλοί άλλοι περιμένουν να τους δοθεί αύξοντας αριθμός.

Φυσικά χαρακτηριστικά
---------------------

Η μέση διάμετρος του Ατών εκτιμάται σε 1,1 χιλιόμετρο. Ο φασματικός τύπος του είναι **S** (λιθώδης), ενώ το γεωμετρικό άλβεδό του είναι 0,26. Η μάζα του εκτιμάται σε 760 εκατομμύρια τόνους για μέση πυκνότητα 2 gr/cm³. Ο Ατών περιστρέφεται γύρω από τον εαυτό του μία φορά κάθε 30 ως 50 ώρες περίπου. Η μέση θερμοκρασία στην επιφάνειά του υπολογίζεται σε +2 βαθμούς C.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

Αστεροειδείς| 2061 Άνζα | 2062 Ατών | 2063 Βάκχος |
Ο **Ιωάννης «Γιαννάκης» Φίλων** ή **Φίλωνας** ή **Φίλωνα**, ήταν Έλληνας αγωνιστής της επανάστασης του 1821, πρόκριτος και πολιτικός από την Λιβαδειά.

Βιογραφία
---------

Ήταν πρόκριτος της Λιβαδειάς και από τους πρωτεργάτες της επανάστασης του 1821 στην Βοιωτία. Ήταν μυημένος στη Φιλική Εταιρεία και αναφέρεται ως αναφέρεται κόνσολος της επαρχίας Σαλώνων και Λιδωρικίου. Ο ίδιος μάλιστα με τη σειρά του μύησε άλλα μέλη στην Εταιρεία στα Ιωάννινα.

Στις 1 Απριλίου 1821, ο Ιωάννης Φίλων μαζί με τον Λάμπρο Νάκο, τον γιο του προκρίτου Νικόλαου Νάκου που μαζί με τον Ιωάννη Λογοθέτη ήταν όμηροι των Τούρκων στο κάστρο της πόλης, κήρυξαν την επανάσταση στην Λιβαδειά και στα γεγονότα της πολιορκίας της Λιβαδειάς. Μετά την κήρυξη της επανάστασης στην Στερεά Ελλάδα, σχηματίστηκε προσωρινή διοικητική αρχή, που ονομάστηκε Άρειος Πάγος της Ανατολικής Χέρσου Ελλάδας. Σε αυτήν ο Ιωάννης Φίλων ο συμμετείχε στην γερουσία ως πληρεξούσιος. 

Γιος του ήταν ο Φίλων Φίλωνος, δήμαρχος, βουλευτής, υπουργός και πρόεδρος της Βουλής των Ελλήνων.

Παραπομπές
----------

1. ↑  Ιωάννης Φιλήμων, *Δοκίμιον ιστορικό Περί της Φιλικής Εταιρείας[*νεκρός σύνδεσμος*]*, Ναύπλιο 1834
Η **Αϊχσφέλδια (Eichsfeldia)** είναι ένας αρκετά μεγάλος αλλά σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,03. Ανακαλύφθηκε το 1899 από τους Γερμανούς αστρονόμους Μαξ Βολφ και Άρνολντ Σβάσμαν, που παρατηρούσαν από τη Χαϊδελβέργη, και πήρε το όνομά του από την ομώνυμη ιστορική περιοχή της Γερμανίας. Παρά το γεγονός ότι η Αϊχσφέλδια έχει τροχιά παρόμοια με εκείνη των μελών της Οικογένειας αστεροειδών της Εστίας, δεν υπάγεται σε αυτή, καθώς έχει πολύ διαφορετικό φασματικό τύπο.

Φυσικά χαρακτηριστικά
---------------------

Η διάμετρος της Αϊχσφέλδιας εκτιμήθηκε σε 65,7 χιλιόμετρα (από δεδομένα του IRAS), ενώ η μάζα της εκτιμάται σε 297 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **C** (ανθρακούχος), ενώ το άλβεδό της είναι 0,040 (από δεδομένα του IRAS). Η Αϊχσφέλδια περιστρέφεται γύρω από τον εαυτό της μία φορά κάθε 11 ώρες και 52 λεπτά. Η μέση θερμοκρασία στην επιφάνειά της εκτιμάται σε 105 ως 110 περίπου βαθμούς Κελσίου κάτω από το μηδέν.

Παραπομπές
----------

1. ↑  *JPL Small-Body Database*. 2000442.

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 441 Βαθίλδη | 442 Αϊχσφέλδια | 443 Φωτογραφική |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
| C Πρότυπη Βιβλιοθήκη |
| --- |
| 
* `<assert.h>`
* `<complex.h>`
* `<ctype.h>`
* `<errno.h>`
* `<fenv.h>`
* `<float.h>`
* `<inttypes.h>`
* `<iso646.h>`
* `<limits.h>`
* `<locale.h>`
* `<math.h>`
* `<setjmp.h>`
* `<signal.h>`
* `<stdarg.h>`
* `<stdbool.h>`
* `<stddef.h>`
* `<stdint.h>`
* `<stdio.h>`
* `<stdlib.h>`
* `<string.h>`
* `<tgmath.h>`
* `<time.h>`
* `<wchar.h>`
* `<wctype.h>`
 |
| π • σ • ε
 |

Αυτό το αρχείο κεφαλίδα περιέχει συναρτήσεις και σταθερές μαθηματικής φύσεως.

Σταθερές
--------

### HUGE\_VAL

Μια ιδιαίτερη τιμή, τύπου *double*, που επιστρέφεται αν το αποτέλεσμα δε μπορεί να χωρέσει σ' ένα *double*.

Συναρτήσεις
-----------

Όλες οι παρακάτω συναρτήσεις μπορούν να παραγάγουν EDOM και ERANGE λάθη, αν και υπό ποιες συνθήκες θα το κάνουν εξαρτάται από την υλοποίηση. Όλες επιστρέφουν *double*, τα *x* και *y* είναι *double* και το *n* είναι *int*.

### sin(x)

Ημίτονο του *x*.
### cos(x)

Συνημίτονο του *x*.
### tan(x)

Εφαπτομένη του *x*.
### asin(x)

sin-1(x), εύρος [-π/2, π/2], για *x* [-1, 1].
### acos(x)

cos-1(x), εύρος [0, π], για *x* [-1, 1].
### atan(x)

tan-1(x), εύρος [-π/2, π/2].
### atan2(y, x)

tan-1(y/x), εύρος [-π, π].
### sinh(x)

Υπερβολικό ημίτονο του *x*.
### cosh(x)

Υπερβολικό συνημίτονο του *x*.
### tanh(x)

Υπερβολική εφαπτομένη του *x*.
### exp(x)

ex.
### log(x)

Φυσικός λογάριθμος, ln(x), για *x > 0*.
### log10(x)

Δεκαδικός λογάριθμος, log10(x), για *x > 0*.
### pow(x, y)

xy. Σφάλμα εύρους αν *(x == 0 && y <= 0)* ή αν *x < 0* και το *y* δεν είναι ακέραιος.
### sqrt(x)

Τετραγωνική ρίζα του *x*, για *x >= 0*.
### ceil(x)

Ο μικρότερος ακέραιος που δεν είναι μικρότερος από το *x*.
### floor(x)

Ο μεγαλύτερος ακέραιος που δεν είναι μεγαλύτερος από το *x*.
### fabs(x)

Απόλυτη τιμή, *|x|*.
### ldexp(x, n)

x\*2n.
### frexp(x, int \*ip)

Μετατρέπει το *x* σ' ένα κανονικοποιημένο αριθμό του εύρους [1/2, 1), ο οποίος επιστρέφεται, και μια δύναμη του 2, η οποία αποθηκεύεται στον *\*ip*. Αν *x == 0*, τότε και τα δύο μερη του αποτελέσματος είναι μηδέν.
### modf(x, double \*ip)

Χωρίζει το *x* σε ακέραιο και κλασματικό μέρος. Αποθηκεύει το πρώτο στον *\*ip* και επιστρέφει το δεύτερο.
### fmod(x, y)

Το υπόλοιπο της πραγματικής διαίρεσης *x/y*. Αν το *y* είναι μηδέν, το αποτέλεσμα εξαρτάται από την υλοποίηση.

Βιβλιογραφία
------------

Prentice Hall - The C Programming Language- Brian W. Kernighan, Dennis M. Ritchie, 2nd ed.
Η **Μάρθα (Martha)** είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,23. Ανακαλύφθηκε το 1879 από τον Αυστριακό αστρονόμο Γιόχαν Παλίζα, που παρατηρούσε από την Πόλα, τη σημερινή Πούλα της Κροατίας, και έλαβε το όνομά της από τη ομώνυμο πρόσωπο της Καινής Διαθήκης.

Φυσικά χαρακτηριστικά
---------------------

Η μέση διάμετρος της Μάρθας εκτιμάται σε 81 χλμ. Ο φασματικός της τύπος είναι **C** (ανθρακούχος). Το άλβεδό της είναι 0,054. Η Μάρθα περιστρέφεται γύρω από τον εαυτό της μία φορά κάθε 9 ώρες και 38 λεπτά. 

Προσπάθειες για τον καθορισμό της περιόδου περιστροφής για αυτόν τον αστεροειδή έχουν παραγάγει αρκετά διαφορετικά αποτελέσματα, σε μεγάλο βαθμό επειδή η πραγματική περίοδος είναι κοντά στο ήμισυ μιας γήινης ημέρας. Μια μελέτη που έλαβε χώρα το 2013 έδωσε περίοδο συνοδικής περιστροφής 14.905 ± 0.001 ω.

Παραπομπές
----------

1. ↑  *JPL Small-Body Database*. 2000205.
2. ↑  «205 Martha». *JPL Small-Body Database*. NASA/Jet Propulsion Laboratory. Ανακτήθηκε στις 12 Μαΐου 2016.
3. ↑  Hawkins, Scot; Ditteon, Richard (January 2014), «Asteroid Lightcurve Analysis at the Oakley Observatory - May 2007», *Minor Planet Bulletin* **41** (1): 47–49

Εξωτερικοί σύνδεσμοι
--------------------

* Τροχιά από το JPL (Java) / Εφημερίδα

  


Αστεροειδείς| 204 Καλλιστώ | 205 Μάρθα | 206 Ερσιλία |

|  |  |
| --- | --- |
| 

|  |
| --- |
| * Πύλη:Ηλιακό Σύστημα
* Πύλη:Αστρονομία
 |

 |
Στη φύση τα σωματίδια κάθε χημικής ουσίας σχηματίζουν ένα μοναδικό συνδυασμό. Αυτό έχει ως συνέπεια να είναι αδύνατο να βρεθούν δύο ή περισσότερες πανομοιότυπες ουσίες. Έτσι ένα στερεό μπορεί να είναι σκληρό ή μαλακό ή ένα υγρό να είναι κολλώδες ή και λεπτόρρευστο. Ορισμένα ακόμη υλικά παρουσιάζονται πιο ελαστικά από άλλα. Αυτού του είδους τα χαρακτηριστικά λέγονται **φυσικές ιδιότητες της ύλης**.

Σημαντικότερες φυσικές ιδιότητες της ύλης είναι:

* Η Αντοχή υλικών (εφελκυσμός, θλίψη, συμπιεστότητα)
* Η Ελαστικότητα
* Η Ολκιμότητα (αντ. Ψαθυρότητα)
* Η Ελατότητα
* Η Σκληρότητα
* Η Συνάφεια
* Η Συνοχή
* Η Επιφανειακή τάση
* Το Ιξώδες
* Το Τριχοειδές φαινόμενο κ.ά.
Ο **Κάρλος Σαλαντρίγας Ζάγιας** (ισπανικά: *Carlos Saladrigas Zayas*, 13 Οκτωβρίου 1900 – 15 Απριλίου 1956) ήταν ένας Κουβανός πολιτικός και διπλωμάτης.

Ήταν ένας δικηγόρος-συμβολαιογράφος που υπηρέτησε ως Γερουσιαστής (1936-1940), Υπουργός της Δικαιοσύνης (1934), Υπουργός των Εξωτερικών (1933, 1955-1956), Πρωθυπουργός (1940-1942), Πρέσβης στο Ηνωμένο Βασίλειο και υποψήφιος Πρόεδρος της Κούβας στις εκλογές του 1944. Πολιτεύθηκε με το Λαϊκό Σοσιαλιστικό Κόμμα.

Ήταν ο γιος του Ενρίκε Σαλαντρίγας Λουνάρ και της Μαρία Λουίζα Ζάγιας-Ντιάγο. Παντρεύτηκε τρεις φορές και απέκτησε δύο παιδιά, την Γκλόρια και τον Κάρλος.

Παραπομπές
----------

1. ↑
2. ↑
3. ↑
Πίνακας του Χάουαρντ Τσάντλερ Κρίστι που απεοκονίζει τη στιγμή της υπογραφής της Συνθήκης της Ανεξαρτησίας.
Ως **Ιδρυτές Πατέρες των Ηνωμένων Πολιτειών** χαρακτηρίστηκαν τα πρόσωπα των Δεκατριών Αποικιών της Βόρειας Αμερικής, τα οποία ηγήθηκαν με λόγια και με πράξεις της Αμερικανικής Επανάστασης ενάντια των δυνάμεων του Βρετανικού Στέμματος, και συνείσφεραν στην ίδρυση των Ηνωμένων Πολιτειών της Αμερικής. 

Το 1973, ο ιστορικός Ρίτσαρντ Μπ. Μόρις αναγνώρισε ως σημαντικούς Ιδρυτές Πατέρες τους Τζον Άνταμς, Βενιαμίν Φραγκλίνο, Αλεξάντερ Χάμιλτον, Τζον Τζέι, Τόμας Τζέφερσον, Τζέιμς Μάντισον, και Τζορτζ Ουάσινγκτον. Οι Άνταμς, Τζέφερσον και Φρανκλίνος ήταν μέλη της Επιτροπής των Πέντε, οι οποίοι σχεδίασαν την Διακήρυξη της Ανεξαρτησίας. Οι Χάμιλτον, Μάντισον και Τζέι ήταν οι συγγραφείς της συλλογής άρθρων και δοκιμίων με τίτλο *The Federalist Papers*, που υποστήριζε την επικύρωση του Συντάγματος. Οι Τζέι, Άνταμς και Φραγκλίνος διαπραγματεύθηκαν την Συνθήκη των Παρισίων (1783), η οποία θα έληγε τον Πόλεμο της Αμερικανικής Επανάστασης. Ο Ουάσινγκτον ήταν ο ανώτατος διοικητής του Ηπειρωτικού Στρατού και Πρόεδρος της Συνταγματικής Συνθήκης. Οι Ουάσινγκτον, Τζέι και Φραγκλίνος θεωρούνται οι Ιδρυτές Πατέρες της Πληροφοριοδότησης των ΗΠΑ από τη CIA. Όλοι, κατείχαν επιπλέον σημαντικούς ρόλους στην πρώιμη κυβέρνηση των Ηνωμένων Πολιτειών, με τον Ουάσινγκτον, τον Άνταμς, τον Τζέφερσον και τον Μάντισον να υπηρετούν ως Πρόεδροι. Ο Τζέι ήταν ο πρώτος Υπουργός Δικαιοσύνης του αμερικανικού έθνους. Τέσσερα από τα επτά αυτά πρόσωπα -οι Ουάσινγκτον, Τζέι, Χάμιλτον και Μάντισον- δεν υπέγραψαν την Διακήρυξη της Ανεξαρτησίας.

Παραπομπές
----------

1. ↑  «The Founding Fathers: Who Were They Really?» (στα αγγλικά). *Biography.com*.. Ανακτήθηκε στις 2017-08-05.
2. ↑  «What you should know about forgotten founding father John Jay» (στα αγγλικά). *PBS NewsHour*.. Ανακτήθηκε στις 2017-08-06.
3. ↑  «The Founding Fathers of American Intelligence — Central Intelligence Agency». *www.cia.gov* (στα Αγγλικά). Αρχειοθετήθηκε από το πρωτότυπο στις 26 Οκτωβρίου 2009. Ανακτήθηκε στις 6 Αυγούστου 2017.
4. ↑  «Did any of our "Founding Fathers" NOT sign the Declaration of Independence?» (στα αγγλικά).. Ανακτήθηκε στις 2017-08-06.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ιδρυτές Πατέρες των Ηνωμένων Πολιτειών** |

* Founders Online: Αλληλογραφία και άλλα γραπτά των έξι μεγάλων διαμορφωτών των Ηνωμένων Πολιτειών
* "Τί θα έκαναν σήμερα οι Ιδρυτές Πατέρες;"
* "Εδάφια των Ιδρυτών Πατέρων, βιογραφίες και γραπτά"
Ο **Κάρλος Σλιμ** (Carlos Slim Helú, Πόλη του Μεξικού, 28 Ιανουαρίου 1940) είναι Μεξικανός επιχειρηματίας, ένας από τους πλουσιότερους ανθρώπους του κόσμου με περιουσιακά στοιχεία που αποτιμούνται στα 51,1 δισεκατομμύρια δολλάρια.

Βιογραφία
---------

Ο πατέρας του, που λεγόταν Χουλιάν Σλιμ Χαντάντ, ήταν Λιβανέζος που είχε διαφύγει από τη χώρα του (τότε επικράτεια της Οθωμανικής Αυτοκρατορίας) για να αποφύγει την υποχρεωτική στράτευση. Η μητέρα του, Λίντα Ελού Άτα, ήταν επίσης λιβανικής καταγωγής, κόρη μεταναστών στο Μεξικό όπου είχαν ιδρύσει το πρώτο τυπογραφείο της χώρας στα αραβικά. Παντρεύτηκαν το 1926 και μετέδωσαν στα παιδιά τους το επιχειρηματικό πνεύμα και την προσήλωση στην πρόοδο του Μεξικού.

Ο Κάρλος Σλιμ σπούδασε πολιτικός μηχανικός στο Εθνικό Αυτόνομο Πανεπιστήμιο του Μεξικού ξεκινώντας παράλληλα με τις σπουδές του να επενδύει σε αγοραπωλησίες εταιρειών και ακινήτων. Η μεγάλη του ευκαιρία εμφανίστηκε με την οικονομική κρίση που έζησε η χώρα στις αρχές της δεκαετίας του 1980, όταν και επένδυσε πολλά δισεκατομμύρια πέσος στην αγορά εταιρειών, σε μια περίοδο που χαρακτηρίστηκε από μαζική εκροή κεφαλαίων προς το εξωτερικό. Τότε εξαγόρασε την αποκρατικοποιημένη εταιρεία παροχής υπηρεσιών τηλεφωνίας, που κατείχε το μονοπώλιο της αγοράς στο Μεξικό, Telmex. Η εξαγορά αυτή συνδυάστηκε στον τομέα των τηλεπικοινωνιών με την ενσωμάτωση της América Movil. Το 1997 αγόρασε μετοχές της Apple μερικούς μήνες πριν την κυκλοφορία του iMac, καταφέρνοντας να πολλαπλασιάσει την περιουσία του.

To 2008 αγόρασε το 6,4% των μετοχών της αμερικανικής εφημερίδας New York Times ενώ το 2012 η εταιρεία του, Όμλος Carso, έγινε ιδιοκτήτρια των ποδοσφαιρικών συλλόγων Ρεάλ Οβιέδο της Ισπανίας και Κλουμπ Λεόν και Κλουμπ ντε Φούτμπολ Πατσούκα. Έχει ιδρύσει το Ίδρυμα Κάρλος Σλιμ.

Παραπομπές
----------

1. ↑  «Encyclopædia Britannica» (Αγγλικά) biography/Carlos-Slim-Helu. Ανακτήθηκε στις 9  Οκτωβρίου 2017.
2. ↑  (Γερμανικά) *Munzinger Personen*. 00000025780. Ανακτήθηκε στις 9  Οκτωβρίου 2017.
3. ↑  Ανακτήθηκε στις 24  Ιουνίου 2019.
4. ↑  www.forbes.com/profile/carlos-slim-helu/?list=billionaires.
5. 1 2  (πολλαπλές γλώσσες) *geni.com*.
6. ↑  «Carlos Slim Helu & family» (στα αγγλικά). *Forbes*.. Ανακτήθηκε στις 2017-02-18.
7. 1 2 3  Lewis, Stephanie (2013-07-23). «Los pilares de Carlos Slim - Forbes Mexico» (στα es-ES). *Forbes Mexico*.. Ανακτήθηκε στις 2017-02-18.
8. 1 2  «. Carlos Slim Helú». *www.carlosslim.com*. Αρχειοθετήθηκε από το πρωτότυπο στις 24 Αυγούστου 2011. Ανακτήθηκε στις 18 Φεβρουαρίου 2017.
9. ↑  elEconomista.es. «Fútbol español, el capricho de los millonarios mexicanos - EcoDiario.es» (στα es).. Ανακτήθηκε στις 2017-02-18.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 166339661
* LCCN: no2003053882
* ISNI: 0000 0001 2233 2653
* GND: 1170414796
* ULAN: 500286867
* NKC: js20100525001
* BNE: XX5643351

 |

 |
Ο **Ιωσήφ Ησαΐας** (το β΄ όνομα: επώνυμο) ήταν Ιταλός φιλέλληνας καταγόμενος από τη Μεσσήνη της Σικελίας.

Στην αρχή ακολούθησε τον Φαβιέρο στην Ισπανία και σ΄ άλλα μέρη αλλά στη συνέχεια τον εγκατέλειψε και ήρθε στην επαναστατημένη Ελλάδα να πολεμήσει. Έτσι όταν ο Φαβιέρος ήλθε στην Ελλάδα για να οργανώσει τακτικό ελληνικό στρατό βρήκε τον Ησαΐα ήδη ν΄ αγωνίζεται όπου και τον προσέλαβε ως αξιωματικό του πεζικού. Με την ιδιότητα αυτή ο Ησαΐας πολέμησε στο Χαϊδάρι, στον Ωρωπό και σ΄ άλλα μέρη και τελικά με τον Φαβιέρο εισήλθε στην Ακρόπολη στην Αθήνα και παρέμεινε εκεί μέχρι το τέλος της πολιορκίας. Στη διάρκεια όμως της πολιορκίας τυφλώθηκε από οβίδα που πέρασε μπροστά από τα μάτια του, οπότε και μετά συνέχισε να προσφέρει βοηθητικές υπηρεσίες.

Μετά την απελευθέρωση τιμήθηκε από τον Όθωνα με Αργυρό Σταυρό και Αριστείο λαμβάνοντας και γαίες στην Εύβοια.

Πέθανε στη Χαλκίδα το 1850.

Πηγές
-----

* *Νεώτερον Εγκυκλοπαιδικόν Λεξικόν* τ.9ος, σ.387.
Ο **Βενιακαβέριν (Veniakaverin)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,8. Ανακαλύφθηκε το 1977 από τον Σοβιετικό αστρονόμο Νικολάι Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του Σοβιετικού συγγραφέα Βενιαμίν Αλεξάνδροβιτς Καβέριν (Вениамин Александрович Каверин), ψευδώνυμο του Β.Α. Ζίλμπερ. Δεν πρέπει να συγχέεται με τον αστεροειδή 1976 Καβέριν.

Φυσικά χαρακτηριστικά
---------------------

Η μέση διάμετρος του Βενιακαβέριν εκτιμάται σε 24,01 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0584.

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

  


Αστεροειδείς| 2457 Ρουμπλιώφ | 2458 Βενιακαβέριν | 2459 Σπέλμαν |
Ο **Νόρντενσκελντ (Nordenskiold)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του προς τιμή του συμπατριώτη του γεωλόγου και εξερευνητή Άντολφ Έρικ Νόρντενσκελντ.

Στο αφήλιο της τροχιάς του ο Νόρντενσκελντ βρίσκεται στα εξώτατα (δηλ. προς τον Δία) όρια της Κύριας Ζώνης.

Φυσικά χαρακτηριστικά
---------------------

Η μέση διάμετρος του Νόρντενσκελντ εκτιμάται σε 17,2 χιλιόμετρα περίπου. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,150 ± 0,037. Ο Νόρντενσκελντ περιστρέφεται γύρω από τον εαυτό του μία φορά κάθε 5 ώρες και 12,5 λεπτά (Moravec κ.ά. 2012).

Εξωτερικοί σύνδεσμοι-πηγές
--------------------------

* Τροχιά από το JPL (Java) / Εφημερίδα

Αστεροειδείς| 2463 Στέρπιν | 2464 Νόρντενσκελντ | 2465 Γουίλσον |
Η **Χέλα (Hela)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,142. Ανακαλύφθηκε το 1910 από τον Γερμανό αστρονόμο Γιόζεφ Χέλφριχ, που παρατηρούσε από τη Χαϊδελβέργη, και πιθανώς πήρε το όνομά του από τη Χελ της σκανδιναβικής μυθολογίας. Εξαιτίας της μεγάλης εκκεντρότητας της τροχιάς της, η Χέλα κατά το περιήλιό της βρίσκεται 17,6 εκατομμύρια χιλιόμετρα πιο κοντά στον `Ηλιο από ό,τι ο πλανήτης `Αρης στο δικό του αφήλιο.

Φυσικά χαρακτηριστικά
---------------------

Η μέση διάμετρος της Χέλα δεν είναι γνωστή με κάποια ακρίβεια. Ο φασματικός τύπος της είναι **S** (λιθώδης), ενώ το άλβεδό της είναι επίσης άγνωστο. Η Χέλα περιστρέφεται γύρω από τον εαυτό της μία φορά κάθε 3 ώρες 23 λεπτά και 50 δευτερόλεπτα, μία αρκετά γρήγορη περιστροφή.

Παραπομπές
----------

1. ↑  *JPL Small-Body Database*. 2000699.

Εξωτερικοί σύνδεσμοι
--------------------

* Πολυμέσα σχετικά με το θέμα  699 Hela στο Wikimedia Commons
* Τροχιά από το JPL (Java) / Εφημερίδα

  


Αστεροειδείς| 698 Ερνεστίνα | 699 Χέλα | 700 Αουραβικτρίξ |
Η 9η χιλιετία π.Χ. διήρκεσε τα έτη 9000 έως 8001 π.Χ. Αυτό σηματοδοτεί την αρχή της Νεολιθικής περιόδου.

Η γεωργία εξαπλώθηκε σε όλη τη Γόνιμη Ημισέληνο και η χρήση κεραμικής έγινε πιο διαδεδομένη. Οι μεγαλύτεροι οικισμοί όπως η Ιεριχώ εμφανίστηκαν κατά μήκος των εμπορικών οδών αλατιού και πετρών. Η Βόρεια Ευρασία ανασυστάθηκε καθώς οι παγετώνες του τελευταίου παγετώδους μέγιστου υποχώρησαν. Ο παγκόσμιος πληθυσμός αυτή τη στιγμή ήταν περισσότερο ή λιγότερο σταθερός, σε επίπεδο Μεσολιθικής που επιτεύχθηκε κατά τη διάρκεια της τελευταίας παγετώδους περιόδου, σε περίπου 5 εκατομμύρια. [1]

10η χιλιετία π.Χ. | **9η χιλιετία π.Χ.** | 8η χιλιετία π.Χ.
Ο **Ιωάννης της Βουργουνδίας** (1404 - 27 Απριλίου 1479), ήταν νόθος υιός του Ιωάννη του Ατρόμητου, μέσω της ερωμένης του, Ανιές ντε Κρόι, κόρης του Ζαν Α΄ ντε Κρόι, ο οποίος ορίστηκε Αρχιεπίσκοπος της Τριρ, υπηρέτησε ως Επίσκοπος του Καμπραί την περίοδο μεταξύ 1439-1479, καθώς και ως Εφημέριος του Καθεδρικού Ναού του Αγίου Δονατιανού και του Καθεδρικού Ναού του Αγίου Πέτρου στη Λιλ. Ήταν δισέγγονος του Βασιλέα Ιωάννη Β΄ της Γαλλίας.

Εκκλησιαστική χειραγώγηση
-------------------------

Ιστορικοί σημειώνουν πως ο Επίσκοπος Ιωάννης ήταν μέρος της χειραγώγησης της εκκλησίας από τους Δούκες της Βουργουνδίας η οποία έλαβε χώρα στην διάρκεια της συγκεκριμένος περιόδου, με τον πατέρα του να κατηγορείται για νεποτισμό και ευνοιοκρατία προς όφελος των συγγενών και υποστηρικτών του, ορίζοντάς τους στην ηγεσία επισκοπών, αββαείων, καθώς και καπίτουλων προκειμένου να αποκτήσει μεγαλύτερο έλεγχο και επιρροή επί της εκκλησίας. Ο πατέρας του όρισε τον ίδιο τον καγκελάριό του ως Επίσκοπο του Τουρναί, τον Ιωάννη ως Επίσκοπο του Καμπραί, ενώ ο αδερφός του Ιωάννη, Φίλιππος, όρισε τον υιό του, Δαυίδ, ως Επίσκοπο της Ουτρέχτης. Ο Φίλιππος όρισε, επίσης, τους εκκλησιαστικούς αξιωματούχους στο Τουρναί, το Αρράς, την Κολωνία, την Μπεζανσόν, το Ωτάν, το Μακόν και την Οσέρ.

Παπικός ορισμός
---------------

Το 1446, ο Πάπας Ευγένιος Δ΄ ευρέθηκε μπλεγμένος σε εσωτερική εκκλησιαστική σύγκρουση αναφορικά με την εγκυρότητα της παποσύνης του με τον Φήλιξ Ε΄. Αναγνωρισμένος από τους Βασιλείς της Καστίλης, της Γαλλίας και της Αγγλίας, ο Ευγένιος προχώρησε σε κινήσεις που ως στόχο είχαν την ισχυροποίηση των υποστηρικτών του εντός της εκκλησίας, μέσω του αφορισμού και της καθαίρεσης υποστηρικτών του Φήλικα, συμπεριλαμβανομένων των Αρχιεπισκόπων της Τριρ και της Κολωνίας. Ο Ευγένιος όρισε τον Ιωάννη προκειμένου να αναπληρώσει την χηρεύουσα Αρχιεπισκοπή της Τριρ, ωστόσο, ο συγκεκριμένος ορισμός τέθηκε υπό αμφισβήτηση.

Νόθα τέκνα
----------

Ο Ιωάννης απέκτησε αριθμό νόθων τεκνών, ενώ αναφέρεται πως χοροστάτησε λειτουργίας, κάποτε, στο Καμπραί, παρουσία των συνολικά 36 νόθων υιών ή εγγονών του.

Παραπομπές
----------

1. ↑  (**FR**) Henri Pirenne, *Histoire de Belgique*, Vol. 3, (Maurice Lamertin, Libraire-Editeur, 1953), 335.
2. ↑  "The Court of Burgundy", p. 252, Ανακτήθηκε στις 6 Οκτωβρίου 2009.
3. ↑  "Chapter 5", The promised lands: the Low countries under Burgundian rule, p. 112, Ανακτήθηκε στις 6 Οκτωβρίου 2009.
4. 1 2  "John the Fearless", p. 236, Ανακτήθηκε στις 6 Οκτωβρίου 2009.
5. 1 2  "The Burgundian Netherlands", 1986, W. Prevenier, p. 242, 244
6. ↑  "The Recognition of Pope Eugenius IV in the Empire", Pope Eugenius IV, the Council of Basel... p. 277, Ανακτήθηκε στις 6 Οκτωβρίου 2009.
7. ↑  "Joan of Arc", p. 56, Ανακτήθηκε στις 6 Οκτωβρίου 2009.
8. ↑  "The Maid of Orleans", The History of France, Volume 2, p. 147, Ανακτήθηκε στις 6 Οκτωβρίου 2009.
Ο **θεωρός** στην Αρχαία Ελλάδα ήταν ιερός πρεσβευτής, αγγελιαφόρος που στελνόταν από την πόλη-κράτος που επρόκειτο να διοργανώσει Πανελλήνιους Αγώνες ή Εορτές. Τους θεωρούς υποδέχτηκαν και φιλοξενούσαν οι θεωροδόκοι. Οι θεωροί ήταν κάτι σαν «παρατηρητές», απεσταλμένοι της πόλης-κράτους τους για να συμβουλευτούν μαντεία, να δώσουν προσφορές σε διάσημα ιερά ή να παρευρεθούν σε εορτές.

Η υπηρεσία τους ονομαζόταν «θεωρία». Αρχικά πιστεύεται ότι οι θεωροί ήταν αρμόδιοι για την επίβλεψη των αγώνων ή των εορτών που παρακολουθούσαν. Με την πάροδο του χρόνου ο ρόλος τους εξελίχθηκε ώστε να είναι πολύ πιο σημαντικός κατά την ετοιμασία και εκτέλεση των εκδηλώσεων. Οι θεωροί αντιμετωπίζονταν περίπου ως ιερές μορφές και με πολύ σεβασμό. Εκτός από την υποδοχή τους από τον καθορισμένο οικοδεσπότη (θεωροδόκο) σε κάθε πόλη στην οποία ταξίδευαν, τους δίνονταν και άλλα ειδικά προνόμια. Έτσι, λάμβαναν μέρος σε πολλές από τις ιερές τελετές ή τις θυσίες για την εκδήλωση, και είχαν τις δικές τους τιμητικές θέσεις για να παρακολουθήσουν τον αγώνα ή την γιορτή. Στις σημαντικές τους αρμοδιότητες συγκαταλεγόταν και η εκτέλεση θυσίας. Η πόλη-κράτος που τον έστελνε διέθετε αρκετά χρήματα για να πραγματοποιήσει ο θεωρός την απαραίτητη θυσία.

Αυτοί που επιλέγονταν ως θεωροί προέρχονταν από τις ελίτ της πόλης-κράτους τους. Ήταν εξέχοντα μέλη της κοινωνίας, ώστε να είναι διασφαλισμένο ότι θα δώσουν καλή εντύπωση και θα χειριστούν κατάλληλα την αποστολή τους. Συνήθως επιλέγονταν τρεις από κάθε πόλη-κράτος για κάθε εκδήλωση

Παραπομπές
----------

1. 1 2 3 4  Dillon, Matthew. *Pilgrims and Pilgrimage in Ancient Greece*. Routledge, 1997, (ISBN 0-415-12775-0), σελ. 12.
2. ↑  «Ancient Olympics». *ancientolympics.arts.kuleuven.be*. Αρχειοθετήθηκε από το πρωτότυπο στις 20 Μαΐου 2016. Ανακτήθηκε στις 10 Δεκεμβρίου 2018.
3. ↑  Mowery, Robert L. (2011). «Theoroi and Initiates in Samothrace» (στα αγγλικά). *Biblica* **92** (1): 112–122.